Albert Pujols

**José Alberto Pujols Alcántara** ( , ; ) adolah surang pamain bisbol bakabansoan Republik Dominika. Inyo baposisi sabagai *[[first baseman]]* jo *[[designated hitter]]* pado Los Angeles Angels di Major League Baseball (MLB). 

Sabalun bagabuang basamo Angels, Pujols bamain salamo sabaleh musim di St. Louis Cardinals. Basamo Cardinals, Pujols tigo kali mamanangan gala *[[Major League Baseball Most Valuable Player Award|Most Valuable Player]]* (MVP) National League (NL) jo sambilan kali tapiliah subagai *[[Major League Baseball All-Star Game|All-Star]]* MLB.

## Kaidupan awal
Pujols laia jo gadang di Santo Domingo, Republik Dominika. Pado taun 1996, inyo basamo ayah jo neneknyo pindah ka Washington Heights di New York City. Salapeh tu, inyo pindah ka Independence, Missouri. Pujols mulai bamain bisbol kutiko duduak di bangku SMA dan duo kali mandapek pangaragoan All-Star tingkek nagara bagian Missouri. Salapeh lulus dari SMA pado bulan Desember 1998, inyo mandapek beasiswa bisbol di Maple Woods Community College. Bamain sabagai *shortstop*, inyo sukses mancetak *batting average* .461 sarato 22 *home run*. Inyo kudian mamutuihan untuak masuak ka *draft* MLB.

## Karir bisbol profesional
### St. Louis Cardinals
Pujols masuak *draft* pado putaran ka-13 ''draft'' MLB 1999. Inyo dipiliah dek St. Louis Cardinals subagai *overall pick* nan ka-402. Inyo kudian mamulai karirnyo di *minor league* pado musim 2000 subagai *[[third base]]* di tim *single-A* Midwest League Peoria Chiefs. Inyo mancetak *bat* .324, 128 *hit*, 32 *double*, 6 *triple*, 17 *home run*, jo 84 RBI dari 109 kali batandiang. Inyo kudian bagabuang jo Potomac Cannons di *high-A* Carolina League mancetak *bat* .284, 23 *hit*, 8 *double*, 1 *triple*, 2 *home run*, jo 10 RBI dalam 21 batandiang. Inyo manyalasaian musim basamo Memphis Redbirds di AAA Pacific Coast League (PCL), mancetak *bat* .367 di babak gugur dan sato mambaok Redbirds mamanangan gala PCL untuak kali nan patamo.

Pujols masuak skuat Cardinals dan tampil di *[[Opening Day (bisbol)|Opening Day]]* musim 2001 malawan Colorado Rockies, dima inyo mancetak *hit* partamo di MLB, sabuah *single* malawan *pitcher* Mike Hampton. Cardinals kalah 8-0 dalam patandiangan tu. Pado musim tu, Pujols manjadi pamain baru Cardinals partamo sajak Luis Arroyo pado tahun 1955 nan tapiliah masuk ka dalam All-Star Game. Inyo mandapek kontrak baru salamo 7 tahun dan saarago $100&nbsp;juta nan disaratoi jo *no-trade provisions*. Pujols mulai bamain di *first base* sajak pindahnyo Tino Martinez pado tahun 2004.

Pujols mamanangan gala World Series patamonyo basamo Cardinals pado musim 2006. Di patandiangan patamo malawan Detroit Tigers, inyo mancetak *home run* malawan Justin Verlander dan maantaan Cardinasl manang 4-2. Di musim 2011, inyo ikuik sato maantaan Cardinals baliak ka World Series baadokan jo Texas Rangers. Pado patandiangan katigo, inyo mancetak tigo kali *home run*, manjadi pamain MLB katigo salapeh Babe Ruth jo Reggie Jackson nan sukses mancetak tigo kali *home run* dalam satu patandiangan World Series. Cardinals mamanangan World Series tahun tu salapeh tujuah kali batandiang.

### Los Angeles Angels
Pujols manjadi *free agent* salapeh musim 2011. Walaupun didakek-i jo banyak tim MLB, Pujols mamiliah maneken kontrak saarago $254&nbsp;juta di Los Angeles Angels pado Desember 2011.

Di Angels, Pujols mancetak banyak rekor liga: inyo manjadi pamain MLB ka-85 nan mancetak *plate appearance* ka-10,000 pado April 2016, pamain ka-20 nan punyo 5,000 *total base* pado Mei 2016, pamain kasambilan nan mancetak 600 *home run* pado Juni 2017, sarato masuak pamain MLB nan alah mancetak 3,000 *hit* (*3,000 hit club*) pado Mei 2018.

## Pancapaian jo pangaragoan
* 10× All-Star (2001, 2003–2010, 2015)
* 2× World Series champion (, )
* 3× NL MVP (, , )
* NL Rookie of the Year ()
* NLCS MVP (2004)
* 2× Gold Glove Award (, )
* 6× Silver Slugger Award (, , , –)
* 2× Hank Aaron Award (, )
* Roberto Clemente Award (2008)
* NL batting champion ()
* 2× NL home run leader (, )
* NL RBI leader ()

## Rujuakan

## Pautan lua

*Albert Pujols  at Retrosheet
*Pujols Family Foundation official website